གཞས་ཚིག་འདིའི་གྲུབ་སྟངས་ནི་སྲོག་ཤིང་དང་མཐའ་རྒྱན་གྱིས་གྲུབ་འདུག་ལ།མཐའ་རྒྱན་དུ།གནས་ཡུལ་གང་དུ་བསྡད་ཀྱང་རུང།ས་ཕྱོགས་གང་དུ་ཆས་ཀྱང་རུང།ང་ཡི་ཡིད་སེམས་ཁྱོད་ལ་གཏད་ནས་ཡོད།ཕ་ས་ཕ་ཡུལ།ང་ཡི་གངས་ལྗོངས་ཕྱུག་མོ།སེམས་ཀྱི་མཆོད་དབྱངས་འདི་ཁྱོད་ལ་ཕུལ་ཡོད།ང་ཡི་གངས་ལྗོངས་ཕྱུག་མོ།ཕ་ས་ཕ་ཡུལ།ཞེས་པས་གཞས་ཚིག་འདིའི་སྲོག་ཤིང་ལ་དྲོལ་ཁོལ་སྟེར་ཅིང་ནུས་པ་བླ་ལྷག་ཏུ་ཐོན་བཅུག་པར་མ་ཟད།སེམས་ཁོང་དཀྱིལ་ནས་མཆེད་པའི་གླུ་གཞས་སྙན་མོ།མི་ཟས་ཡུན་རིང་ཟོས་པའི་རིན་དོད་མིན་རུང།ཕ་ས་ཕ་ཡུལ་མཆོད་པའི་དབྱངས་རྟ་ཡིན།ཞེས་རང་གི་ཕ་ས་ཕ་ཡུལ་གངས་ལྗོངས་ཕྱུག་མོ་འདི་རང་ལ་དྲིན་ཅན་ཡིན་པ་དྲིན་ཚོར་ཞིང་།རང་ཉིད་ཀྱང་གངས་རིའི་ལྗོངས་ལ་བློ་དཀར་སེམས་དཀར་ཡིན་ལ།དྲིན་ལན་ཕྲན་བུ་ཞིག་གི་དོད་དུ་གཞས་ཀྱི་མཆོད་དབྱངས་འདི་བཞེས་རོགས་གནང་ཞེས་གུས་གསོལ་ཞུས་པ་རེད།